# โครงการอบรมทางวิชาการ เรื่อง การขยายพันธุ์ไม้ดอกไม้ประดับด้วยเทคนิคการเพาะเลี้ยงเนื้อเยื่อ รุ่นที่ 63

**1. หลักการและเหตุผล**

 ปัจจุบันเราทราบกันดีว่าเทคนิคทางด้านการเพาะเลี้ยงเนื้อเยื่อได้ทวีความสำคัญยิ่งขึ้นเราสามารถใช้ประโยชน์ในด้านการขยายพันธุ์พืชเพื่อให้ได้ปริมาณมากและรวดเร็ว รวมทั้งสามารถนำเทคนิคไปใช้ในด้านการปรับปรุงพันธุ์พืชให้ได้พันธุ์ใหม่หรือผลิตพืชปราศจากโรค นอกจากนี้ยังสามารถรวบรวมและเก็บรักษาพันธุ์พืชต่างๆ ได้ในเนื้อที่จำกัดปลอดจากโรคและแมลง รวมทั้งเป็นวิชาการขั้นพื้นฐานสำหรับงานวิจัยทางด้านพันธุวิศวกรรมของพืชในอนาคต

 จากประโยชน์ดังกล่าว เราสามารถนำเทคนิคการเพาะเลี้ยงเนื้อเยื่อไปใช้ในงานต่างๆ ได้อย่างกว้างขวาง สำหรับการอบรมครั้งนี้จะเน้นเฉพาะเทคนิคที่ใช้กับไม้ดอกไม้ประดับบางชนิดที่น่าสนใจและมีแนวโน้มว่าสามารถผลิตได้ มีคุณภาพดี และเป็นที่ต้องการของตลาดต่างประเทศ เช่น กล้วยไม้ หน้าวัว ฟิโล เฟิร์น บอนสี กล้วยประดับ กุหลาบ เป็นต้น เนื่องจากพืชแต่ละชนิดจะมีเทคนิคการเลี้ยงที่แตกต่างกันออกไปบ้าง การ อบรมจะเน้นเฉพาะเทคนิคในแต่ละพื้นที่สามารถนำไปใช้ประโยชน์ได้นอกจากนี้ก็สามารถดัดแปลงเทคนิคเฉพาะนี้ไปปรับใช้กับไม้ดอกไม้ประดับหรือพืชชนิดอื่นๆ ได้

**2. วัตถุประสงค์**

1. เพื่อให้ผู้เข้ารับการอบรมมีความรู้ ความเข้าใจ เกี่ยวกับความรู้พื้นฐานของเทคนิคการเพาะเลี้ยงเนื้อเยื่อไม้ดอกไม้ประดับ

 2. เพื่อให้ผู้เข้ารับการอบรมสามารถนำเทคนิคการเพาะเลี้ยงเนื้อเยื่อไปปฏิบัติได้เอง และ รู้จักปรับใช้ให้เหมาะสมกับพืชที่ต้อง การแต่ละชนิด

 3. เพื่อใช้เทคนิคการเพาะเลี้ยงเนื้อเยื่อเป็นพื้นฐานในการศึกษาวิชาการขั้นสูงทางด้านเทคโนโลยีชีวภาพและพันธุวิศวกรรมด้านพืชต่อไป

**3. คุณสมบัติของผู้เข้ารับการอบรม**

- บุคคลทั่วไป เกษตรกร บริษัท/ห้างร้าน หน่วยงานราชการ หรือรัฐวิสาหกิจ

**4. ระยะเวลาในการอบรม**

รุ่นที่ 63 ระหว่างวันที่ 17-19 พฤศจิกายน 2566 (3 วัน)

**5. จำนวนผู้เข้ารับการอบรม**

 รับจำนวน 30 คน **ใบสมัครและรายละเอียดสามารถดูได้ที่** [**http://www.ku.ac.th/**](http://www.ku.ac.th/) **,** [**http://clgc.agri.kps.ku.ac.th**](http://clgc.agri.kps.ku.ac.th)

**6. สถานที่ฝึกอบรม**

 ศูนย์ปฏิบัติการวิจัยและเรือนปลูกพืชทดลอง คณะเกษตร กำแพงแสน ม.เกษตรศาสตร์ กำแพงแสน จ.นครปฐม

**7. วิธีการฝึกอบรม**

การบรรยาย และการฝึกปฏิบัติ (ท่านสามารถนำพืชที่สนใจมาฝึกหัดฟอกฆ่าเชื้อได้)

**8. ค่าลงทะเบียน**

ผู้เข้ารับการฝึกอบรม เสียค่าลงทะเบียนล่วงหน้าท่านละ 4,500 บาท (รวมค่าอาหารกลางวันและอาหารว่าง แต่ไม่รวมค่าที่พัก) โดยโอนเงินได้ที่ ธนาคารไทยพาณิชย์ หมายเลขบัญชี 769-275764-1 ชื่อบัญชีโครงการบริการวิชาการศูนย์ปฏิบัติการวิจัยและเรือนปลูกพืชทดลอง แนบหลักฐานการโอนเงินมาพร้อมกับใบสมัครและท่านจะได้รับใบเสร็จรับเงินในวันฝึกอบรม

**9. หน่วยงานที่รับผิดชอบ**

ศูนย์ปฏิบัติการวิจัยและเรือนปลูกพืชทดลอง คณะเกษตร กำแพงแสน มหาวิทยาลัยเกษตรศาสตร์ วิทยาเขตกำแพงแสน อ.กำแพงแสน จ.นครปฐม โทร.034-351399 ต่อ 440 มือถือ 083-3155018 โทรสาร. 034-351392

E-mail rdisrj@ku.ac.th

**10. ผลที่คาดว่าจะได้รับ**

1. ผู้รับการอบรมมีความรู้และสามารถนำเทคนิคการเพาะเลี้ยงเนื้อเยื่อพืชไปปฏิบัติได้
2. เป็นแนวทางในการศึกษาเทคนิคการเพาะเลี้ยงเนื้อเยื่อในระดับสูงต่อไป